Diari Oficial de la Generalitat Valenciana


Sumari del DOGV 7767, del 25-04-2016 (2016/2778)

RESOLUCIÓ de 20 d'abril de 2016, del sotssecretari, per la qual s'acorda l'inici del procediment d'autorització d'ocupació temporal de les instal·lacions de l'IES Sorolla de València per a la filmació de seqüències de la pel·lícula Amar, a favor d'Amar la Película, AIE. Expedient número AOT 14/2016-S595).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7767

Data del DOGV
:   25-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2778


Data del document
:   20-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 d'abril de 2016, del sotssecretari, per la qual s'acorda l'inici del procediment d'autorització d'ocupació temporal de les instal·lacions de l'IES Sorolla de València per a la filmació de seqüències de la pel·lícula Amar, a favor d'Amar la Película, AIE. Expedient número AOT 14/2016-S595). [2016/2778]  
Mitjançant una sol·licitud presentada per l'entitat Amar la Película, Agrupació d'Interés Econòmic (AIE), s'ha demanat l'autorització d'ocupació temporal de diverses dependències de l'IES Sorolla de València, que es descriuen en la memòria presentada, durant els dies 30 d'abril (dissabte) i 2 de maig (dilluns) de 2016, i, si és el cas, en altres dates alternatives que possibiliten la filmació prevista.  
Vista la documentació presentada, i considerant que la sol·licitud i documentació complementàries estan degudament emplenades, de conformitat amb l'article 70 de la Llei 30/1992, de 26 de novembre, fent ús de les facultats atribuïdes en el Decret 155/2015, de 18 de setembre, del Consell, resolc:  
  
Primer  
acordar l'inici del procediment d'autorització d'ocupació temporal mitjançant adjudicació directa a favor de l'entitat Amar la Película, AIE, ja que aquesta no excedeix un any i no és prorrogable, de conformitat amb el que disposen els articles 10.2, 60, 61.2.b i 61.3 de la Llei 14/2003, de 10 d'abril, de Patrimoni de la Generalitat.  
  
Segon  
Ordenar la realització dels actes d'instrucció necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
  
Tercer  
L'autorització d'ocupació temporal que es concedisca, si és el cas, i amb els tràmits previs oportuns, es considerarà sempre atorgada a títol de precari; aquesta podrà ser revocable en qualsevol moment per causa d'interés públic, ja que l'autorització té caràcter gratuït i prohibeix expressament desenvolupar activitats que tinguen caràcter econòmic o que no consten incloses en la programació d'activitats.  
  
Quart  
El termini màxim de tramitació i resolució del procediment serà de tres mesos. La falta de resolució en termini de la sol·licitud presentada no tindrà efectes estimatoris per tractar-se de facultats relatives al domini públic o al servei públic, a favor del sol·licitant o de tercers, d'acord amb el que estableix l'article 43.2 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
Contra la present resolució, que constitueix un acte de tràmit, no es pot interposar cap recurs, a l'empara del que preveu l'article 107.1 de la Llei 30/1992, de 26 de novembre.  
  
València, 20 d'abril de 2016.- El sotssecretari, p. d. (art. 3.11 R 26.03.2013; DOCV 6993, 28.03.2013): Josep Joan Vidal Borrás.